
Parlamentul  României

Camera  Deputaţilor
Comisia pentru sănătate şi familie              Comisia pentru buget, finanţe şi bănci

       Nr.28/ 268/29.10.2012                                   Nr.22/257/29.10.2012

BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul comun asupra propunerii legislative pentru modificarea şi completarea Ordonanţei de Urgenţă a Guvernului nr.77/2011 privind stabilirea unei contribuţii pentru finanţarea unor cheltuieli în domeniul sănătăţii, trimisă Comisiei pentru sănătate şi familie şi Comisiei pentru buget, finanţe şi bănci  pentru examinare pe fond, cu adresa nr. Plx 347/2012 din 24 septembrie 2012.

În raport cu obiectul şi conţinutul său, propunerea legislativă face parte din categoria legilor ordinare. 

 PREŞEDINTE,                                       PREŞEDINTE,

             Rodica NASSAR                              Eugen NICOLĂESCU

RAPORT  COMUN 

asupra propunerii legislative pentru modificarea şi completarea Ordonanţei de Urgenţă a Guvernului nr.77/2011 privind stabilirea unei contribuţii pentru finanţarea unor cheltuieli în domeniul sănătăţii
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie şi Comisia pentru buget, finanţe şi bănci au fost sesizate spre dezbatere, în fond, cu  propunerea legislativă pentru modificarea şi completarea Ordonanţei de Urgenţă a Guvernului nr.77/2011 privind stabilirea unei contribuţii pentru finanţarea unor cheltuieli în domeniul sănătăţii, trimisă cu adresa nr. Pl-x 347 din 24 septembrie 2012.
Senatul, în calitate de primă Cameră sesizată, a respins propunerea legislativă în şedinţa din 17 septembrie 2012.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

La întocmirea prezentului raport Comisia a avut în vedere :
· avizul favorabil al Consiliului Legislativ (nr.316 din 12.04.2012) cu observaţii şi propuneri;
· avizul negativ al Comisiei juridice, de disciplină şi imunităţi ( nr.Plx 347 din 1.10.2012);
· punctul de vedere negativ al Ministerului Sănătăţii              ( nr.53671/23.10.2012).
Propunerea legislativă are ca obiect  de reglementare modificarea şi completarea Ordonanţei de urgenţă a Guvernului nr.77/2011 privind stabilirea unei contribuţii pentru finanţarea unor cheltuieli în domeniul sănătăţii, cu completările ulterioare, în sensul instituirii obligaţiei de a plăti contribuţia prin raportare la preţul de producător al medicamentelor distribuite numai în unităţile sanitare publice şi doar pentru o perioadă de doi ani.
În conformitate cu prevederile art. 63 din Regulamentul Camerei Deputaţilor republicat, cele două comisii au dezbătut separat proiectul de lege.Membrii Comisiei pentru sănătate şi familie au examinat propunerea legislativă în şedinţa din 23 octombrie 2012.
La lucrări au fost prezenţi 13 de deputaţi din totalul de 16 de membri ai comisiei.
La dezbateri a participat, în conformitate cu prevederile art.55 din Regulamentul Camerei Deputaţilor, dl. Răzvan Vulcănescu - secretar de stat în Ministerul Sănătăţii.

 Membrii Comisiei pentru buget, finanţe şi bănci au examinat propunerea legislativă în şedinţa din 24 octombrie 2012.

La lucrări au fost prezenţi, din totalul de 32 de deputaţi, 32   membri ai comisiei.

În urma dezbaterilor, Comisia pentru sănătate şi familie şi Comisiei pentru buget, finanţe şi bănci au  hotărât, cu majoritate de voturi, respingerea propunerii legislative  pentru modificarea şi completarea Ordonanţei de Urgenţă a Guvernului nr.77/2011 privind stabilirea unei contribuţii pentru finanţarea unor cheltuieli în domeniul sănătăţii întrucât modificarea formulei de calcul a taxei de clawback s-a concretizat într-un set de reglementări care tratează exhaustiv această problematică şi fac obiectul proiectului de Lege pentru aprobarea Ordonanţei Guvernului nr.17/2012 privind reglementarea unor măsuri fiscal-bugetare, proiect ce se află în dezbatere parlamentară.
În raport cu obiectul şi conţinutul său, propunerea legislativă face parte din categoria legilor ordinare. 

   PREŞEDINTE,                               PREŞEDINTE,

              Rodica NASSAR                         Eugen NICOLĂESCU

                SECRETAR,                                      SECRETAR,

Ion BURNEI                                      Nicolae BUD
 Şef birou-  Gheorghe Marinescu

 Întocmit,                                                                                                     Întocmit,

Expert -  Cristina Bologan                                                                 Consilier - Luminiţa Ghiorghiu

